धोनी के लिये उनका जन्मदिन इसलिये और खास हो गया क्योंकि इस बार भारतीय टीम भी उनके साथ थी। टीम इंडिया के ऑलराउंडर और धोनी के अच्छे दोस्त सुरेश रैना ने उन्हें विशेष बधाई संदेश देते हुये कहा“ आपका जन्मदिन हमारे देश के लिये एक खुशी का दिन है। आपने 500 अंतरराष्ट्रीय मैच पूरे किये हैं। यह वह दिन है जब एक महान खिलाड़ी पैदा हुआ था। मेरे भाई आपको जन्मदिन की मुबारकबाद। आप मेरे लिये एक प्रेरणास्त्रोत रहे हैं और हमेशा रहेंगे।”